CELEX: 32016D0454
Language: fi
Date: 2016-03-22 00:00:00
Title: Neuvoston päätös (EU, Euratom) 2016/454, annettu 22 päivänä maaliskuuta 2016, kolmen tuomarin nimittämisestä Euroopan unionin virkamiestuomioistuimeen

30.3.2016   
            
            
               FI
            
            
               Euroopan unionin virallinen lehti
            
            
               L 79/30
            
         NEUVOSTON PÄÄTÖS (EU, Euratom) 2016/454,
   annettu 22 päivänä maaliskuuta 2016,
   kolmen tuomarin nimittämisestä Euroopan unionin virkamiestuomioistuimeen
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 257 artiklan neljännen kohdan,
   ottaa huomioon Euroopan atomienergiayhteisön perustamissopimuksen ja erityisesti sen 106 A artiklan 1 kohdan,
   sekä katsoo seuraavaa:
   
               (1)
            
            
               Euroopan unionin virkamiestuomioistuimen, jäljempänä ’virkamiestuomioistuin’, kahden tuomarin toimikausi on päättynyt 30 päivänä syyskuuta 2014 ja yhden tuomarin toimikausi on päättynyt 31 päivänä elokuuta 2015. Näin ollen Euroopan unionista tehtyyn sopimukseen, Euroopan unionin toiminnasta tehtyyn sopimuksen ja Euroopan atomienergiayhteisön perustamissopimuksen liitetyn, Euroopan unionin tuomioistuimen perussäännöstä tehdyn pöytäkirjan N:o 3 liitteessä I olevan 2 artiklan ja 3 artiklan 1 kohdan nojalla näihin paikkoihin on tarpeen nimittää kolme tuomaria.
            
         
               (2)
            
            
               Kahden tuomarin nimittämiseksi virkamiestuomioistuimeen julkaistiin vuonna 2013 julkinen viranhakuilmoitus (1), minkä jälkeen Euroopan unionin tuomioistuimen perussäännöstä tehdyn pöytäkirjan N:o 3 liitteessä I olevan 3 artiklan 3 kohdalla perustettu komitea, jäljempänä ’valintakomitea’, antoi lausunnon ehdokkaiden soveltuvuudesta virkamiestuomioistuimen tuomarin tehtävien hoitamiseen. Valintakomitea liitti lausuntoonsa luettelon kuudesta ehdokkaasta, joilla on tehtävään parhaiten soveltuva korkeatasoinen kokemus.
            
         
               (3)
            
            
               Kun Euroopan unionin tuomioistuinrakenteen uudistuksesta oli päästy poliittiseen yhteisymmärrykseen, mikä johti Euroopan parlamentin ja neuvoston asetus (EU, Euratom) 2015/2422 (2) hyväksymiseen, unionin tuomioistuin esitti 17 päivänä marraskuuta 2015 ehdotuksen Euroopan parlamentin ja neuvoston asetukseksi unionin ja sen henkilöstön välisten riitojen ratkaisemista ensimmäisenä oikeusasteena koskevan toimivallan siirtämisestä unionin yleiselle tuomioistuimelle 1 päivästä syyskuuta 2016.
            
         
               (4)
            
            
               Näin ollen on aikataulusyistä tarkoituksenmukaista, että uuden viranhakuilmoituksen julkaisemisen sijaan hyödynnetään valintakomitean joulukuussa 2013 julkaistun julkisen viranhakuilmoituksen jälkeen laatimaa luetteloa kuudesta ehdokkaasta, joilla on tehtävään parhaiten soveltuva korkeatasoinen kokemus.
            
         
               (5)
            
            
               Mainitussa luettelossa olevista henkilöistä on näin ollen asianmukaista nimittää kolme henkilöä virkamiestuomioistuimen tuomareiksi huolehtien siitä, että virkamiestuomioistuimessa on eri jäsenvaltioiden kansalaisten sekä heidän edustamiensa oikeusjärjestelmien tasapuolinen ja mahdollisimman laaja maantieteellinen edustus. Luettelossa olevat kolme henkilöä, joilla on tehtävään parhaiten soveltuva korkeatasoinen kokemus, ovat Sean VAN RAEPENBUSCH, João SANT'ANNA ja Alexander KORNEZOV. João SANTANNA ja Alexander KORNEZOV olisi nimitettävä tämän päätöksen voimaantulosta. Kun Sean VAN RAEPENBUSCH oli jo tuomarina virkamiestuomioistuimessa 30 päivään syyskuuta 2014 ja hänen toimikautensa jatkui pöytäkirjassa N:o 3 olevan 5 artiklan mukaisesti, on asianmukaista nimittää hänet uudeksi toimikaudeksi, joka alkaa hänen edellisen toimikautensa päättymisen jälkeisestä päivästä.
            
         
               (6)
            
            
               Pöytäkirjan N:o 3 liitteessä I olevasta 2 artiklasta seuraa, että tuomareiden vapautuneet paikat täytetään nimittämällä uusi tuomari kuudeksi vuodeksi. Kun ehdotettua asetusta unionin ja sen henkilöstön välisten riitojen ratkaisemista ensimmäisenä oikeusasteena koskevan toimivallan siirtämisestä unionin yleiselle tuomioistuimelle aletaan soveltaa, virkamiestuomioistuin lakkaa kuitenkin olemasta ja tällä päätöksellä nimitettyjen kolmen tuomarin toimikausi päättyy näin ollen automaattisesti sitä päivää edeltävänä päivänä, jona mainittua asetusta aletaan soveltaa,
            
         ON HYVÄKSYNYT TÄMÄN PÄÄTÖKSEN:
   1 artikla
   Seuraavat henkilöt nimitetään Euroopan unionin virkamiestuomioistuimen tuomareiksi:
   
               —
            
            
               Sean VAN RAEPENBUSCH, 1 päivästä lokakuuta 2014,
            
         
               —
            
            
               João SANT'ANNA, 1 päivästä huhtikuuta 2016,
            
         
               —
            
            
               Alexander KORNEZOV, 1 päivästä huhtikuuta 2016.
            
         2 artikla
   Tämä päätös tulee voimaan 1 päivänä huhtikuuta 2016.
   
      Tehty Brysselissä 22 päivänä maaliskuuta 2016.
      
         
            Neuvoston puolesta
         
         
            Puheenjohtaja
         
         A.G. KOENDERS
      
   
   
      (1)  EUVL C 353, 3.12.2013, s. 11.
   
      (2)  Euroopan parlamentin ja neuvoston asetus (EU, Euratom) 2015/2422, annettu 16 päivänä joulukuuta 2015, Euroopan unionin tuomioistuimen perussäännöstä tehdyn pöytäkirjan N:o 3 muuttamisesta (EUVL L 341, 24.12.2015, s. 14).